Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 426/13/7712	Svidník, 28.10.2013
EEČ : 2-60-76-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
24.08.2013 okolo 22.30 hod. pod vplyvom alkoholických nápojov a po predchádzajúcej vzájomnej dohode prišli k oplotenému dvoru rodinného domu č.p. 44 v obci Kapišová okr. XXXXX, kde XXXXX ostal dávať pozor a XXXXX vošiel cez neuzamknutú bránku na dvor rodinného domu, odtiaľ cez neuzamknuté vchodové dvere najprv do chodby a následne do izby kde spal XXXXX, ktorého tam predtým opitého uložili a zo skrine zobral kovovú pokladničku s obsahom 600,- eur ku škode XXXXX

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Podľa § 216 odsek 4 Trestného poriadku je určené všetkým obvineným v skúšobnej dobe nasledujúce obmedzenie: 
	Podľa § 216 ods. 4 Tr. por. obvineným v skúšobnej dobe ukladám zákaz požívať alkoholické nápoje a zákaz účasti na hazardných hrách.
Odôvodnenie:
	Uznesením povereného príslušníka PZ Obvodného oddelenia PZ vo Svidníku ČVS: ORP-366/SK-SK-2013 z 25.08.2013 bolo začaté trestné stíhanie vo veci prečinov porušovania domovej slobody podľa § 194 ods. 1 Tr. zák. a krádeže podľa § 212 ods. 1 Tr.zák. a súčasne bolo pre tieto prečiny spáchané formou spolupáchateľstva podľa § 20 Tr. zák. vznesené obvinenie XXXXX a XXXXX, ktorí ich mali spáchať tak, ako to je uvedené vo výroku tohto uznesenia.
	Dňa 24.10.2013 mi poverený príslušník PZ predložil vyšetrovací spis s návrhom, aby na obvinených bola podaná obžaloba pre predmetné prečiny.
	Preskúmaním vyšetrovacieho spisu som zistil, že skrátené vyšetrovanie je vedené pre prečiny, na ktoré zákon ustanovuje tresty odňatia slobody, ktorých horná hranica je dva roky.
	Ďalej som zistil, že obvinení v rámci svojho výsluchu vyhlásili, že spáchali skutok, za ktorý sú stíhaní a prehlásili, že dávajú súhlas na podmienečné zastavenie trestného stíhania. 
	Tiež som zistil, že kovová pokladnička bola poškodenému XXXXX vrátená povereným príslušníkom PZ a 600,- eur mu vrátila matka oboch obvinených.
	Obvinení v mieste trvalého pobytu požívajú dobrú povesť. Obvinený XXXXX doposiaľ nebol odsúdený. Obvinený XXXXX bol síce právoplatným trestným rozkazom uznaný vinným z prečinu výtržníctva podľa § 364 ods.1 písm. a/ Tr. zák. a bol mu uložený trest odňatia slobody v trvaní 3 mesiacov s podmienečným odkladom výkonu tohto trestu na skúšobnú dobu v trvaní 1 roka, no vzhľadom na to, že podľa § 50 ods. 5 Tr. por. sa v skúšobnej dobe osvedčil, hľadí sa na neho akoby nebol odsúdený.
	Obvinení trestnú činnosť spáchali pod vplyvom alkoholu a finančné prostriedky získané trestnou činnosťou prehrali na hracích automatoch, preto im bolo potrebné uložiť aby počas skúšobnej doby sa zdržali činnosti, ktorá viedla k spáchaniu prečinov. 
	Vzhľadom na to, že boli splnené podmienky na podmienečné zastavenie trestného stíhania podľa § 216 ods. 1 písm. a/, b/, c/ Tr. por., bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor